Diari Oficial de la Generalitat Valenciana


Sumari del DOGV 7920, del 18-11-2016 (2016/9178)

RESOLUCIÓ de 15 de novembre de 2016, de la Direcció General de Funció Pública per la qual s'adjudiquen destinacions als que han superat les proves selectives d'accés al subgrup C1, sector administració especial, cos C1-13, especialistes en l'administració del medi ambient de l'administració de la Generalitat, escala C1-13-03, agents mediambientals, torn d'accés lliure, Convocatòria 22/10.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7920

Data del DOGV
:   18-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/9178


Data del document
:   15-11-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 15 de novembre de 2016, de la Direcció General de Funció Pública per la qual s'adjudiquen destinacions als que han superat les proves selectives d'accés al subgrup C1, sector administració especial, cos C1-13, especialistes en l'administració del medi ambient de l'administració de la Generalitat, escala C1-13-03, agents mediambientals, torn d'accés lliure, Convocatòria 22/10. [2016/9178]  
Per ordres 10/2014 i 11/2014, de 10 de juny, de la Conselleria d'Hisenda i Administració Pública, es convoquen proves selectives d'accés al subgrup C1, sector administració especial, agent mediambiental, convocatòries 22/2010 i 23/2010, torns d'accés lliure i promoció interna, respectivament (DOCV 7317, 15.07.2014), que queden integrades en l'oferta d'ocupació pública de 2014 per al personal de la Generalitat, aprovada per Decret 187/2014, de 7 de novembre, d'acord amb el que estableix l'art. 3.2 d'aquesta disposició (DOCV 7399, 10.11.2014).  
  
La convocatòria 23/2010, corresponent al torn de promoció interna, ha quedat deserta, per la qual cosa, en virtut del que disposa la base 1, apartat 2 de l'Ordre 11/2014, de 10 de juny, els dos llocs que han quedat sense cobrir s'acumulen als de la convocatòria 22/2010, del torn d'accés lliure.  
Mitjançant Resolució de 6 d'octubre de 2016, de la Conselleria de Justícia, Administració Pública, Reformes Democràtiques i Llibertats Públiques (DOGV 7900, 20.10.2016), es publica la relació de persones que han superat les proves selectives citades i se'ls cita per a la presentació de la documentació acreditativa del compliment dels requisits per al nomenament com a personal funcionari de carrera.  
Per Resolució de 27 d'octubre de 2016, de la Direcció General de Funció Pública (DOGV 7908, 02.11.2016), es convoca les persones aspirants seleccionades per a l'elecció de destinació.  
En acte únic del dia 4 de novembre de 2016 en la seu de la Conselleria de Justícia, Administració Pública, Reformes Democràtiques i Llibertats Públiques, s'ha procedit a l'elecció de destinació per part del personal que ha superat el procés selectiu.  
En virtut d'això, i en exercici de les competències atribuïdes per l'article 11 del Decret 154/2015, de 22 de setembre, del Consell de la Generalitat, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer. Adjudicació dels llocs de treball.  
Adjudicar amb caràcter definitiu a les persones que han superat les proves selectives d'accés al subgrup C1, sector administració especial, cos C1-13, especialistes en l'administració del medi ambient de l'administració de la Generalitat, escala C1-13-03, agents mediambientals, torn d'accés lliure, convocatòria 22/2010, els llocs de treball que s'especifiquen en l'annex de la present resolució.  
  
  
Segon. Presa de possessió  
L'acte de presa de possessió tindrà lloc el dia 21 de novembre de 2016, a les 10.00 hores, en la Conselleria de Justícia, Administració Pública, Reformes Democràtiques i Llibertats Públiques, Direcció General de Funció Pública, ciutat administrativa 9 d'Octubre, torre 4, 5a planta, 46016 València.  
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de selecció i provisió de llocs de treball del personal comprés en l'àmbit d'aplicació de la Llei de la Funció Pública Valenciana, el personal esmentat disposa d'un mes de termini, que finalitzarà el dia 20 de desembre de 2016, per a prendre possessió del lloc de treball adjudicat. Si es fera ús del termini esmentat, per escrit i amb anterioritat a aquella data, durant aquell no es meritarà cap retribució.  
  
Tercer. Cessament  
Els qui han de prendre possessió del lloc de treball adjudicat, en virtut del que disposa l'apartat primer d'aquesta resolució, cessaran d'ofici el dia 20 de novembre de 2016 en el lloc que, si és el cas, exerciren.  
  
Així mateix, els qui es troben exercint amb destinació provisional o per mitjà de nomenament interí algun dels llocs de treball adjudicats cessaran d'ofici, amb efectes del dia 20 de novembre de 2016.  
  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat contenciós administratiu corresponent, en el termini de dos mesos comptats des de l'endemà de la recepció de la notificació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això, de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que estimen escaient.  
  
  
València, 15 de novembre de 2016.- La directora general de Funció Pública: Eva Maria Coscollà Grau.